|  |
| --- |
| D:\_0_RADIONICA-SPLIT - nije uredjeno\Materijali za CD - SPLIT\Slike\GRB-RH-png.png  Republika Hrvatska  Županijski sud u Zadru  Ured predsjednika suda  Zadar, Ulica plemića Borelli 9  Poslovni broj: 7. Su-455/2024-2  Zadar, 21. listopada 2024. |

OBAVIJEST UZ OGLAS

Županijskog suda u Zadru, poslovni broj: 7. Su-406/2024-3

od 17. listopada 2024.

**Zapisničar u tijelima sudbene vlasti, radno mjesto III. vrste, 2 izvršitelj/ica**

**Opis poslova radnog mjesta:**

Obavlja poslove zapisničara po diktatu na raspravama i ročištima, vrši prijepise rukopisa i drugih tekstova, vrši administrativno-tehničku obradu spisa, upisuje prispjela pismena, ulaže dostavnice te potpuno sređeni spis predaje sudskoj pisarnici, vrši otpremu sudskih odluka i poziva za stranke, obavlja i druge poslove po nalogu predsjednik suda i upravitelja sudske pisarnice.

**Podaci o plaći:**

Podaci o plaći radnog mjesta propisani su Uredbom o nazivima radnih mjesta, uvjetima za raspored i koeficijentima za obračun plaće u državnoj službi ("Narodne novine" broj 22/2024 i 33/2024 – dalje u tekstu Uredba), a istu čini umnožak koeficijenta složenosti radnog mjesta sukladno Uredbi i osnovica za izračun plaće od 947,18 eura bruto, uvećan za 0,50% za svaku navršenu godinu radnog staža.

**Način testiranja kandidata:**

Sadržaj i način testiranja, te pravni izvori za pripremu kandidata za testiranje utvrđeni su odredbama čl. 11. do 14. Uredbe, a sastoji se od:

1. Provjera znanja ( pismeni test - Sudski poslovnik)

2. Provjera sposobnosti i vještina bitnih za obavljanje poslova radnog mjesta zapisničara u tijelima sudbene vlasti (testiranje iz strojopisa- brzina i točnost u prijepisu, diktat)

3. Razgovor (intervju) kandidata s Komisijom za provedbu javnog natječaja koji su zadovoljili na pisanoj provjeri znanja, prijepisu i diktatu.

**Pravni izvori:**

Sudski poslovnik - I. glava, II. Glava, II. Glava, IV. glava, IX. glava, XVI. glava i XVII. glava ("Narodne novine broj "37/2014, 49/2014, 8/2015, 35/2015, 123/2015, 45/2016, 29/2017, 33/2017, 34/2017, 57/2017, 101/2018, 119/2018, 81/2019, 128/2019, 39/2020, 47/2020, 128/2020, 39/2020, 47/2020, 138/2020, 147/2020, 70/2021, 99/2021, 145/2021, 23/2022, 12/2023, 122/2023 i 55/2024).

Svaki dio provjere znanja, provjere sposobnosti i vještina vrednuje se bodovima od 0 do 10.

Smatra se da je kandidat zadovoljio na provjeri znanja, provjeri sposobnosti i vještina ako je za svaki dio provjere ostvario najmanje 5 bodova. Kandidati koji su zadovoljili na provjeri znanja, provjeri sposobnosti i vještina pristupaju razgovoru s Komisijom (intervju).

Komisija u razgovoru sa kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi, te rezultate ostvarene u njihovom dosadašnjem radu.

Rezultati intervjua vrednuju se bodovima od 0 do 10.

Nakon provedenog intervjua Komisija za provedbu javnog natječaja utvrđuje rang-listu kandidata prema ukupnom broju bodova ostvarenih na testiranju (testiranje znanja, i provjera sposobnosti i vještina - diktat i prijepis) i intervjuu, te izvješće o provedenom postupku zajedno s rang listom dostavljaju predsjedniku suda koji će donijeti rješenje o prijmu u državnu službu.

Prije donošenja rješenja kandidati će biti upućeni na utvrđivanje zdravstvene sposobnosti za obavljanje poslova navedenog radnog mjesta.

**Pravila testiranja:**

Kandidati koji ne ispunjavaju formalne uvjete natječaja ili nisu podnijeli uredne prijave, o tome će biti upućena obavijest.

Po dolasku na pisanu provjeru, utvrditi će se identitet kandidata putem identifikacijske isprave, radi utvrđivanja istovjetnosti.

Kandidatima čiju istovjetnost neće biti moguće utvrditi, neće biti dopušteno pristupiti pisanoj provjeri.

Za vrijeme provjere znanja i sposobnosti kandidati ne smiju napuštati prostoriju u kojoj se provjera obavlja, ne smije se služiti mobitelom, telefonom ili drugim komunikacijskim sredstvima, niti razgovarati i uznemiravati druge kandidate.

U slučaju nepoštivanja pravila, kandidat će biti udaljen iz prostorije u kojoj se obavlja provjera, te će se smatrati da je odustao od daljnjeg postupka testiranja.

Za vrijeme boravka u zgradi suda kandidat su dužni poštovati kućni red i postupati prema uputama službenih osoba.

U slučaju kršenja kućnog reda ili nepridržavanja uputa službenih osoba, kandidat će biti udaljen s testiranja , te će se smatrati da je povukao prijavu.

VRIJEME I MJESTO ODRŽAVANJA TESTIRANJA BIT ĆE OBJAVLJENO NAKNADNO NA MREŽNOJ STRANICI ŽUPANIJSKOG SUDA U ZADRU.

KOMISIJA ZA PROVEDBU JAVNOG NATJEČAJA